**נספח ב' - כתב אמנה והתחייבות לקראת ההכנות והמסע לפולין**

ההכנות למסע לפולין הן מכלול הכרוך במאמץ עיוני, חברתי, רגשי וארגוני כאחד. השתתפות פעילה בכל ההכנות למסע היא חובה החלה על כל משתתפי המסע ומהווה תנאי ליציאה במסגרת משלחות הנוער (עפ"י חוזר מנכ"ל משרד החינוך).

**הוראות התנהגות ותפקוד במהלך ההכנה למסע:**

1. חלה חובת השתתפות בכל המפגשים ובכל שיעורי המפגש והסמינרים (כולל לינה) מתחילתם ועד לסופם. אין לאחר למפגש ואין לצאת במהלכו. המחנכים יקפידו על רישום נוכחות, איחורים והתנהגות במהלך ההכנה.
2. ההכנה כוללת כ- 50 שעות נוכחות חובה. חובה להגיע 10 דקות לפני תחילת המפגש. הקפדה על עמידה בזמנים הינה חשובה והכרחית לקיום תקין של ההכנה והמסע עצמו.
3. הטלפונים הסלולריים כבויים ומונחים בתיקים במהלך הפעילות והסיורים.
4. חובה להגיע מצוידים במחברות ובעטים לכל מפגשי ההכנה, הסיור והסמינר.
5. במהלך הסיורים יש להישמע להוראות המחנכים והמדריכים, להקשיב ולהשתתף בפעילויות באופן פעיל.
6. העישון וצריכת אלכוהול אסורים במהלך ההכנה.
7. על כל תלמיד לקחת אחריות על משימות במהלך ההכנה ובמסע עצמו וכן בפעילויות המתוכננות לאחר המסע.
8. למען הסר ספק: נוכחות לא סדירה במהלך ההכנה, אי עמידה בלוחות הזמנים, אי הגשת מטלת סיכום והתנהגות לא נאותה תמנע מתלמיד/ה להצטרף למשלחת לפולין.
9. הנהלת בית הספר שומרת לעצמה את הזכות לשלול מהתלמידים, שלא עמדו בסטנדרטים של התנהגות ומשמעת נאותים, את הזכות ליציאה למסע.
10. יש לציין כי על הורי תלמיד, שיציאתו בוטלה בשל אי עמידה בסטנדרטים של התנהגות ומשמעת נאותים, לשאת בהוצאות התשלום הכרוכות בכך בהתאם להסכם עם חברת הנסיעות.

**הוראות התנהגות ותפקוד במהלך המסע:**

1. יש למלא אחר כל ההוראות וההנחיות של ראש המשלחת, הצוות החינוכי וקציני הביטחון.
2. אין לעשן סיגריות מכל סוג שהוא ואסור לשתות משקאות אלכוהוליים (במידת הצורך תעשה בדיקת תיקים של תלמידים).
3. אין לצאת משטח המלון ללא אישור קצין הביטחון או ראש המשלחת.
4. יש לשמור על התנהגות ראויה ותרבותית באתרים ובבתי המלון, שקט במסדרונות ובחדר האוכל, לבוש מכובד, ניקיון חדרים ושמירה על רכוש.
5. יש לעמוד בלוח זמנים מדויק שקבע מראש ראש המשלחת.
6. עפ"י הוראות הביטחון אסור להחליף אוטובוסים וחדרים במלון.
* ידוע לי כי אי קיום ההתחייבות היא בבחינת עבירת משמעת לכל המשתמע מכך, בזמן המסע ואחריו.
* ביה"ס שומר לעצמו את הזכות להחזיר תלמיד לארץ במהלך המסע )במימון התלמיד(.
* במידת הצורך אני מאשר/ת לראש המשלחת וקציני הביטחון לערוך חיפוש בתיק האישי והמזוודה

**אל: תיכון אורט אורנית - מנהלת בית הספר, ראש המשלחת והמחנכים המלווים במשלחת פולין**

**הנדון: כתב התחייבות תלמיד -**

לאחר עיון בכתב האמנה וההתחייבות.

הנני מקבל/ת על עצמי את הזכות והמחויבות הכרוכים בתהליך ההכנה וביציאה למסע במסגרת המשלחת הייצוגית של בית הספר לפולין.

אני מבטיח/ה להשתתף באופן שלם ומלא בתהליך ההכנה, ולשתף פעולה עם הצוות החינוכי.

ברור לי, שעמידה בנורמות המצופות היא תנאי להשתתפותי בתהליך ההכנה וביציאה במסגרת משלחת בית הספר למסע. אם לא אעמוד בדרישות, הצוות המלווה את המסע מוסמך לבטל לאלתר את השתתפותי ללא התראה נוספת, ויהיה על הורי לשאת בהוצאות התשלום הכרוכות בכך בהתאם להסכם עם חברת הנסיעות.

אני מבקש/ת להשתתף בתהליך ההכנה ובמסע לפולין בכפוף לכללים שלעיל.

שם התלמיד/ה:\_\_\_\_\_\_\_\_\_\_\_\_\_\_ כיתה \_\_\_ מס' ת.ז.:\_\_\_\_\_\_\_\_\_\_\_

חתימת התלמיד/ה\_\_\_\_\_\_\_\_\_\_\_\_

**אל: תיכון אורט אורנית - מנהלת בית הספר, ראש המשלחת והמחנכים המלווים במשלחת פולין**

**הנדון: כתב אישור ומחויבות הורים -**

קראנו את הכללים ואנו מודעים לכך שתתקיים תכנית הכנה לקראת המסע לפולין. הבנו ושוחחנו על כך עם בננו/בתנו שקיבל/ה על עצמו/ה מחויבות שלמה לנהוג בהתאם לדרישות המדריכים והמחנכים בתהליך ההכנה ובמהלך המסע.

אנו מודעים לכך שאם בננו/בתנו יהיה/תהיה מעורב/ת באירוע/י משמעת חריג/ים טרם יציאת המשלחת לפולין, תעמוד לבית הספר הסמכות למנוע את השתתפותו/השתתפותה במסע ודמי הביטול יחולו עלינו, הורי התלמיד.

אנו, הורי התלמיד/ה, מודעים לכך שאם בננו/ביתנו יהיה/תהיה מעורב/ת באירוע משמעת חריג תוך כדי ובמהלך המסע, יגרור הדבר את הרחקתו/הרחקתה מהמשלחת ואת השבתו/השבתה לישראל. עלויות ההשבה לישראל יחולו במלואם על חשבוננו, הורי התלמיד .

הרינו לאשר את השתתפות בבנו/בתנו בתהליך ההכנה ובמסע לפולין בכפוף לתנאים שלעיל

שם התלמיד/ה:\_\_\_\_\_\_\_\_\_\_\_\_\_\_\_\_ כיתה: \_\_\_ מס' ת.ז.\_\_\_\_\_\_\_\_\_\_\_\_\_\_

שם ההורה: \_\_\_\_\_\_\_\_\_\_\_\_\_\_\_\_\_ חתימת ההורה:\_\_\_\_\_\_\_\_\_\_\_\_\_\_\_\_